Βαλκανικό Κύπελλο Εθνών 1929-31

Tο 1ο Βαλκανικό Κύπελλο Εθνών Ποδοσφαίρου διεξήχθη από τις 6 Οκτωβρίου 1929 έως τις 29 Νοεμβρίου 1931, όταν είχε ήδη ολοκληρωθεί μία ακόμα διοργάνωση, θεωρούμενη ως ανεπίσημη. Μετείχαν τέσσερις χώρες και νικήτρια αναδείχθηκε η Ρουμανία.

Η διοργάνωση

Στο πρώτο Βαλκανικό Κύπελλο έλαβαν μέρος τα 4 από τα 6 (τότε) κράτη των Βαλκανίων, δεδομένου ότι δεν δήλωσαν συμμετοχή η Αλβανία και η Τουρκία. Σύμφωνα με το σύστημα διεξαγωγής, όλες οι ομάδες αναμετρήθηκαν μεταξύ τους εντός και εκτός έδρας σε πρωτάθλημα ενιαίου ομίλου με βαθμολογία 2-1-0. Εξαιτίας του μεγάλου αριθμού των συναντήσεων (συνολικά 12) και της τότε δυσκολίας στις μετακινήσεις, η διοργάνωση εξελίχθηκε με αργούς ρυθμούς και διήρκεσε περισσότερο από δύο χρόνια (26 σχεδόν μήνες). Την αγωνιστική περίοδο 1929-30 πραγματοποιήθηκαν μόνο 3 παιχνίδια, την επόμενη άλλα 7, το δε φθινόπωρο του 1931 τα εναπομείναντα 2. Πριν από τα τελευταία δύο παιχνίδια είχε ήδη τελεστεί ένα δεύτερο ανεπίσημο κύπελλο, το οποίο διεξήχθη με διαφορετικό σύστημα (μονοί αγώνες στη Σόφια της Βουλγαρίας).

Ως έδρες χρησιμοποιήθηκαν 5 βαλκανικές πόλεις και συγκεκριμένα η πρωτεύουσα της χώρας κάθε εθνικής: Βουκουρέστι, Βελιγράδι, Σόφια και Αθήνα (στο γήπεδο Λεωφόρου Αλεξάνδρας), και το Ζάγκρεμπ όπου οι Γιουγκοσλάβοι υποδέχθηκαν τους Ρουμάνους.

Η βαθμολογία
 Εθνική ομάδα  Αγώνες  Νίκες  Ισοπ.  Ήττες  Τέρματα  Βαθμοί  Συντελεστήςτερμάτων  Ρουμανία  6  5  0  1  26–13  10  Γιουγκοσλαβία  6  3  0  3  12–9  6 22px Ελλάδα  6  2  0  4  13–20  4  0,650  Βουλγαρία  6  2  0  4  10–19  4  0,526 
Βαθμολογικό σύστημα: 2–1–0 και Συντελεστής ή Αναλογία τερμάτων = (υπέρ) ÷ (κατά)

Τα αποτελέσματα
 Βουκουρέστι, 6 Οκτωβρίου 1929  Ρουμανία - Γιουγκοσλαβία  2-1 Αθήνα, 26 Ιανουαρίου 1930  Ελλάδα - Γιουγκοσλαβία  2-1 Βουκουρέστι, 25 Μαΐου 1930  Ρουμανία - Ελλάδα  8-1 Σόφια, 12 Οκτωβρίου 1930  Βουλγαρία - Ρουμανία  5-3 Σόφια, 16 Νοεμβρίου 1930  Βουλγαρία - Γιουγκοσλαβία  0-3 Αθήνα, 7 Δεκεμβρίου 1930  Ελλάδα - Βουλγαρία  6-1 Βελιγράδι, 15 Μαρτίου 1931  Γιουγκοσλαβία - Ελλάδα  4-1 Βελιγράδι, 19 Απριλίου 1931  Γιουγκοσλαβία - Βουλγαρία  1-0 Βουκουρέστι, 10 Μαΐου 1931  Ρουμανία - Βουλγαρία  5-2 Ζάγκρεμπ, 28 Ιουνίου 1931  Γιουγκοσλαβία - Ρουμανία  2-4 Σόφια, 25 Οκτωβρίου 1931  Βουλγαρία - Ελλάδα  2-1 Αθήνα, 29 Νοεμβρίου 1931  Ελλάδα - Ρουμανία  2-4
Η αναμέτρηση του Ζάγκρεμπ, υπό τη διαιτησία του Απόστολου Νικολαΐδη, υπήρξε η καθοριστική για την τελική έκβαση της διοργάνωσης, διότι οι γηπεδούχοι ολοκλήρωσαν τις υποχρεώσεις τους με καθαρή ήττα 2-4 από τους ισόβαθμούς τους Ρουμάνους. Οι τελευταίοι αναδείχθηκαν δίκαια νικητές στο πρώτο Βαλκανικό Κύπελλο Εθνών με 5 νίκες σε 6 αγώνες και 26 τέρματα ενεργητικό, καθώς διέθεταν όντως το ανώτερο σύνολο. Δύο Ρουμάνοι μοιράστηκαν τη θέση του αρχισκόρερ, οι Βέντζερ και Μποντόλα σκοράροντας 7 φορές σε 2 και 3 παιχνίδια αντίστοιχαΟ Βέντζερ πέτυχε πέντε γκολ στο εντός έδρας 8-1 και ο Μποντόλα τρία στο εκτός έδρας 4-2 επί της Ελλάδας.!

Στη διοργάνωση δεν σημειώθηκε ισόπαλο αποτέλεσμα. Ενδεικτικό του ποδοσφαίρου της εποχής είναι πως επιτεύχθηκαν κατά μέσο όρο περισσότερα από πέντε τέρματα ανά συνάντηση (61 γκολ σε 12 ματς). Σε δύο μόνο περιπτώσεις κάποια ομάδα κατόρθωσε να διατηρήσει ανέπαφη την εστία της (σε αμφότερες οι Γιουγκοσλάβοι, κατά σύμπτωση με αντίπαλους τους Βούλγαρους).

Οι σκόρερ
 Ποδοσφαιριστές Τέρματα  Ρούντολφ/Ρούντι Βέντζερ (2 αγώνες)   Ιουλίου Μποντόλα (3 αγώνες)<center> 7  Μπλάκογιε Μαριάνοβιτς  22px Αντώνης Τσολίνας <center> 4 Γκρατσιάν Ζέπι   Αλεξάνταρ Τομάσεβιτς   Άσεν Πέσεφ <center> 3  Κονσταντίν Στάντσιου 22px Νίκος Αγγελάκης 22px Άγγελος Μεσσάρης  Νίκολα Στάικοφ<center> 2

 Πηγές 
 RSSSF
 "Ιστορικά περί του Βαλκανικού κυπέλλου", εφ. "Αθλητικός Χρόνος", φ. 19/12/1934, ψηφ. σελ. 203 κ.επ. 
 Balkan Cup 1929-1931, βάση δεδομένων εθνικών ομάδων Ευρώπης eu-football.info

 Σημειώσεις 

Κατηγορία:Βαλκανικό Κύπελλο Εθνών Ποδοσφαίρου
Κατηγορία:Ποδόσφαιρο το 1929
Κατηγορία:Ποδόσφαιρο το 1930
Κατηγορία:Ποδόσφαιρο το 1931